
Anexa nr. 1 

Descrierea activităţilor, responsabilităţilor corespunzătoare posturilor, condiţiile generale şi specifice obligatorii impuse prin fişa postului


1. Cercetător cu experiență – normă 25% (Secvențiere genică)
Descriere activități, responsabilități specifice postului
· Coordonează secvențierea genică (NGS) a probelor biologice și interpretarea datelor rezultate în vederea identificării de mutații somatice tumorale și a repertoriului de receptori ai limfocitelor T (TCR profiling);
· Supervizează identificarea unor neoepitopi tumorali specifici, pe baza analizei datelor de secvențiere și a predicțiilor de afinitate;
· Coordonează activitățile de cercetare privind descoperirea și caracterizarea receptorilor imuni specifici pentru neoepitopi tumorali;
· Asigură consultanță și îndrumare științifică pentru echipa de cercetare (cercetători, doctoranzi, personal de specialitate) privind interpretarea rezultatelor experimentale;
· Participă la elaborarea publicațiilor științifice;
· Coordonează și îndrumă doctoranzii implicați în activitățile de cercetare specifice proiectului;
· Participă la ședințele echipei de proiect;
· Colaborează cu echipa de management și implementare a proiectului;
· Furnizează informații specifice, după caz, pentru elaborarea raportărilor tehnice în cadrul proiectului;
· Realizează rapoarte/informări/note/documentări privind activitatea specifică postului în vederea asigurării bunei derulări a activităților proiectului;
· Reprezintă proiectul în activități de diseminare științifică, comunicare și networking cu parteneri academici, clinici și instituționali (conferințe, colaborări inter-instituționale);

Condiţiile generale şi specifice obligatorii impuse prin fişa postului:
· Studii superioare în domeniul medicină, urmate de doctorat (titlul de doctor);
· Experiență în cercetare de peste 15 ani, dovedită prin participarea în proiecte de cercetare și publicații științifice indexate ISI;
· Experiență în cercetare în domeniul imunologiei, terapiilor celulare sau al biologiei celulare și moleculare;
· Experiență demonstrată în tehnici de secvențiere genică (NGS) și interpretarea datelor de secvențiere;
· Experiență în dezvoltarea sau caracterizarea de terapii celulare (de tip CAR-T/TCR-T), dovedită prin publicații și/sau brevete;
· Experiență în coordonarea de echipe de cercetare și în îndrumarea doctoranzilor/tinerilor cercetători
· Limba engleză, nivel avansat (minim C1);

2. Cercetător cu experiență – normă 25% (Sinteză peptidică)
Descriere activități, responsabilități specifice postului
· Coordonează activitățile de sinteză peptidică (sinteză în fază solidă, manuală și/sau automată) a peptidelor de interes pentru activitățile de cercetare ale proiectului și caraterizarea lor structurală (prin spectrometrie de masă, cromatografie de lichide de înaltă performanță – HPLC);
· Asigură consultanță și expertiză științifică în chimia peptidelor și a conjugatelor peptidice, în sprijinul activităților experimentale ale echipei;
· Asigură consultanță și îndrumare științifică pentru echipa de cercetare (cercetători, doctoranzi, personal de specialitate) privind interpretarea rezultatelor experimentale;
· Participă la elaborarea publicațiilor științifice;
· Coordonează și îndrumă doctoranzii implicați în activitățile de cercetare specifice proiectului;
· Participă la ședințele echipei de proiect;
· Colaborează cu echipa de management și implementare a proiectului;
· Furnizează informații specifice, după caz, pentru elaborarea raportărilor tehnice în cadrul proiectului;
· Realizează rapoarte/informări/note/documentări privind activitatea specifică postului în vederea asigurării bunei derulări a activităților proiectului;
· Reprezintă proiectul în activități de diseminare științifică, comunicare și networking cu parteneri academici, clinici și instituționali (conferințe, colaborări inter-instituționale);

Condiţiile generale şi specifice obligatorii impuse prin fişa postului:
· Studii superioare în domeniul chimie sau biochimie, urmate de doctorat (titlul de doctor);
· Experiență în cercetare de peste 15 ani, dovedită prin participarea în proiecte de cercetare și publicații științifice indexate ISI;
· Experiență demonstrată în sinteza peptidică în fază solidă (manuală și/sau automată);
· Experiență demonstrată în caracterizarea structurală a compușilor prin spectrometrie de masă și cromatografie de lichide de înaltă performanță (HPLC);
· Experiență în chimia peptidelor bioactive sau a conjugatelor peptidice, dovedită prin publicații științifice;
· Experiență în coordonarea de echipe de cercetare și în îndrumarea doctoranzilor/tinerilor cercetători
· Limba engleză, nivel avansat (minim C1);


3. Cercetător cu experiență – normă 50% (Generare CAR-T) 
Descriere activități, responsabilități specifice postului
· Responsabil pentru generarea celulelor de tip CAR-T/TCR-T;  
· Efectuează analizele de citometrie în flux (imunofenotipare, teste de citotoxicitate, viabilitate și proliferare celulară, sortare celulară);
· Contribuie la analiza și interpretarea datelor experimentale;
· Participă la elaborarea publicațiilor științifice și a rapoartelor tehnice ale proiectului;
· Supervizează tehnic doctoranzii implicați și personalul de specialitate în activitățile de cercetare specifice proiectului;
· Participă la ședințele echipei de proiect;
· Reprezintă proiectul în activități de diseminare științifică, comunicare și networking cu parteneri academici, clinici și instituționali (conferințe, colaborări inter-instituționale);

Condiţiile generale şi specifice obligatorii impuse prin fişa postului:
· Studii superioare în domeniul biologie sau biochimie, urmate de doctorat (titlul de doctor);
· Experiență în cercetare de peste 10 ani, dovedită prin participarea în proiecte de cercetare și publicații științifice indexate ISI;
· Experiență demonstrată în culturi celulare (culturi primare și linii celulare) și în manipularea celulelor imune;
· Experiență demonstrată în citometrie de flux;
· Experiență în tehnici de biologie moleculară și în producția și transducția de vectori lentivirali;
· Experiență în generarea și evaluarea funcțională a produșilor celulari pentru imunoterapie (de tip CAR-T/CAR-NK/TCR-T);
· Limba engleză, nivel avansat (minim C1);


4. Cercetător doctorand – normă 50% (Culturi celulare) 
Descriere activități, responsabilități specifice postului
· Efectuează culturile celulare (culturi primare din probe biologice și linii celulare) necesare activităților experimentale ale proiectului — izolare, expansiune, întreținere de rutină, crioprezervare;  
· Efectuează teste funcționale pe culturi celulare (teste de citotoxicitate, viabilitate și proliferare celulară, evaluarea activității metabolice);
· Participă la procedurile de manipulare și pregătire a produșilor celulari pentru imunoterapie, sub îndrumarea cercetătorilor din echipă;
· Pregătește probele biologice pentru analize ulterioare (citometrie de flux, secvențiere);
· Efectuează înregistrarea, documentarea și prelucrarea primară a datelor experimentale, cu respectarea protocoalelor și a normelor de bună practică de laborator;
· Participă la elaborarea rapoartelor tehnice și a materialelor de diseminare (publicații, comunicări);
· Participă la ședințele echipei de proiect;

Condiţiile generale şi specifice obligatorii impuse prin fişa postului:
· Studii superioare în domeniul biologie, biochimie sau științe medicale, urmate de studii de masterat în domenii conexe;
· Statut de student-doctorand sau înmatriculare la studii doctorale în domeniul medicină, biologie sau științe biomedicale;
· Experiență practică în tehnici de cultură celulară (culturi primare și/sau linii celulare);
· Experiență practică în tehnici de laborator specifice biologiei moleculare și/sau pregătirii probelor pentru secvențiere genică (NGS);
· Cunoștințe de bază privind normele de bună practică de laborator și lucrul cu probe biologice;
· Limba engleză, nivel avansat (minim B2);


5. Cercetător doctorand – normă 50% (Bioinformatică) 
Descriere activități, responsabilități specifice postului
· Realizează analiza computațională a datelor de secvențiere genică (procesarea datelor brute, controlul calității, alinierea și identificarea variantelor);  
· Aplică metode de predicție computațională pentru prioritizarea candidaților de interes pe baza datelor genomice, sub îndrumarea cercetătorilor din echipă;
· Dezvoltă fluxuri de prelucrare a datelor (pipelines) reproductibile pentru analizele proiectului;
· Contribuie la integrarea și interpretarea datelor biomedicale, în colaborare cu echipa experimentală;
· Participă la elaborarea rapoartelor tehnice și a materialelor de diseminare (publicații, comunicări);
· Participă la ședințele echipei de proiect;

Condiţiile generale şi specifice obligatorii impuse prin fişa postului:
· Studii superioare în domeniul informatică, calculatoare, inginerie sau un domeniu conex cu aplicabilitate în analiza datelor;
· Statut de student-doctorand sau înmatriculare la studii doctorale (în domeniul informatică, informatică medicală sau un domeniu conex);
· Experiență demonstrată în analiza computațională a datelor biomedicale de mari dimensiuni;
· Experiență în programare (Python și/sau R) și în dezvoltarea de fluxuri de prelucrare a datelor reproductibile;
· Cunoștințe de metode de machine learning aplicate datelor biomedicale;
· Limba engleză, nivel avansat (minim B2);

6. Personal de specialitate biolog – normă 25% (Tehnic) 
Descriere activități, responsabilități specifice postului
· Participă la activitățile experimentale (pregătirea reactivilor, mediilor și consumabilelor, prepararea probelor biologice, asistență tehnică în procedurile de laborator);
· Elaborează specificațiile tehnice și caietele de sarcini pentru achizițiile de echipamente, reactivi și consumabile necesare activităților de cercetare, pe baza cerințelor experimentale;
· Fundamentează tehnic necesarul de achiziții (identificarea caracteristicilor tehnice, compatibilității și cerințelor de performanță ale echipamentelor și materialelor de laborator);
· Colaborează cu compartimentul de achiziții al instituției în procesul de achiziție, oferind expertiză tehnică de specialitate;
· Asigură întreținerea și buna funcționare a echipamentelor din platformă, conform normelor de bună practică de laborator;
· Participă la elaborarea rapoartelor tehnice, în limita activităților specifice postului;
· Participă la ședințele echipei de proiect;

Condiţiile generale şi specifice obligatorii impuse prin fişa postului:
· Studii superioare în domeniul biologie sau științe biomedicale; 
· Experiență în activitatea de cercetare, dovedită prin participarea în proiecte de cercetare și publicații științifice și/sau activitate în laboratoare de specialitate;
· Experiență practică în tehnici de laborator (cultură celulară, procesarea probelor biologice, lucrul cu echipamente de laborator);
· Cunoștințe privind specificațiile tehnice ale echipamentelor și materialelor de laborator, utile în fundamentarea achizițiilor;
· Cunoștințe privind normele de bună practică de laborator și biosiguranță;
· Cunoștiințe de limba engleză;

7. Personal de specialitate biolog – normă 25% (Calitate) 
Descriere activități, responsabilități specifice postului
· Participă la activitățile experimentale (pregătirea reactivilor, mediilor și consumabilelor, prepararea probelor biologice, asistență tehnică în procedurile de laborator);
· Asigură trasabilitatea probelor biologice și a datelor experimentale pe parcursul activităților din cadrul proiectului;
· Ține evidența și documentația de laborator (registre de activitate, fișe de echipament, jurnale de mentenanță și calibrare);
· Verifică aplicarea procedurilor standard de operare (SOP) și a normelor de bună practică de laborator;
· Gestionează inventarul de echipamente, reactivi și consumabile ale platformei (evidența stocurilor, aprovizionare, monitorizarea termenelor de valabilitate);
· Participă la elaborarea rapoartelor tehnice, în limita activităților specifice postului;
· Participă la ședințele echipei de proiect;

Condiţiile generale şi specifice obligatorii impuse prin fişa postului:
· Studii superioare în domeniul biologie, biochimie sau științe biomedicale;
· Experiență în activitatea de laborator, dovedită prin participarea în proiecte de cercetare și/sau activitate în laboratoare de specialitate;
· Experiență practică în tehnici de laborator (cultură celulară, procesarea probelor biologice, utilizarea echipamentelor de laborator);
· Cunoștințe privind documentația de laborator, trasabilitatea probelor și procedurile standard de operare (SOP);
· Cunoștințe privind normele de bună practică de laborator și biosiguranță;
· Cunoștiințe de limba engleză;




